text: Aleksandr Dargomysjskij
  
  publiceret: 2023-04-23 01:35:16+02:00
  Aleksandr Dargomysjskij, 1813-1869, russisk komponist hovedsagelig af sange og operaer, hvis melodiske stof er tilpasset den russiske sprogtone. Aleksandr Dargomysjskijs kendteste værk er operaen Rusalka (1856) efter Pusjkin; det sidste sceniske værk fra hans hånd, Stengæsten efter Pusjkins drama om Don Juan, fuldendtes af C. Cui og N. Rimskij-Korsakov (1872).
  Aleksandr Dargomysjskij var amatør og anså sit komponistvirke for et tidsfordriv. Han blev dog i 1867 direktør for det kejserlige russiske musikselskab som M. Glinkas efterfølger.